EPREL on energiamerkintöjen eurooppalainen tuotetietokanta, joka luotiin antamaan kuluttajille tärkeää tietoa energiatehokkuudesta. Sen tarkoituksena on tehostaa markkinavalvontaan liittyviä toimia ja täytäntöönpanoa EU:ssa.  EU:n energiamerkintäasetusten soveltamisalaan kuuluvien tuotteiden (esim. kodinkoneet) toimittajien (valmistajat, maahantuojat tai valtuutetut edustajat) on lain mukaan ladattava tietoja tuotteistaan tietokantaan ennen näiden tuotteiden saattamista markkinoille EU:ssa.  Uuden rengasmerkintäasetuksen mukaan myös rengasvalmistajien on merkittävä tiedot tuotetietokantaan, ennen kuin ne tuovat EU-markkinoille renkaan 1. toukokuuta 2021 alkaen.